วันที่ 23 ตุลา เจาะหูที่ร้านประจำที่เคยเจาะแล้วหายมา 4 รู(ข้างเดียว) เจาะติ่งหู 3 รู เจาะกระดูกที่ปีกหู 1 รู เลือกก้านตุ้มหูแบบที่ยาวกว่าขนาดปกติ เพื่อไม่ให้แผลอับ- หลังจากเจาะได้ไปซื้อยาฆ่าเซื้อแบบกินกับเภสัช เภสัชให้แบบกินเช้า-เย็นมา 5วัน- หลังจากเจาะหูได้ 2 วัน ได้ทำการใช้สบู่อาเซปโซ่ตีฟองๆล้างตรงบริเวณที่เจาะหู มีการหมุนตุ้มหูนิดหน่อย ล้างน้ำสะอาด เช็ดแห้ง แล้วใช้น้ำเกลือ(normal saline)เทราดบริเวณตุ้มหู เทน้ำเกลือใส่สำลีก้านชนิดหัวแหลมเช็ดที่ก้านตุ้มหูเบาๆเพื่อเช็ดคราบเลือดหรือคราบอื่นๆออก(มีคราบเล็กน้อย) เทน้ำเกลือราดอีกครั้ง แล้วใช้ทิชชู่ซับเบาๆอีกครั้งให้แห้ง- หลังจากกินยาฆ่าเชื้อชุดแรก(5วัน)หมด สักเกตุว่ารูที่เจาะกระดูกบริเวณปีกหูยังมีอาการบวมแดงอยู่ จึงไปให้เภสัชดูเพื่อสอบถามว่าเป็นอาการบวมแดงปกติต้องใช้เวลาเพื่อให้ยุบเองไหม เพราะตอนหมุนตุ้มหูมีแต่อาการปวดกระดูกแบบปกติ(ส่วนตัวเคยเจาะกระดูกบริเวณปีกหูและรักษาหายแล้ว2รู) เนื่องจากเคยศึกษาข้อมูลว่าการเจาะบริเวณกระดูกอ่อนต้องรอ6เดือนถึง1ปีเพื่อให้กระดูกหาย เภสัชได้ให้ยาฆ่าเชื้อ(6วัน)เพื่อดูอาการไปก่อน- หลังจากทำความสะอาดได้ 2 อาทิตย์ รู้สึกว่าทั้ง 4 รูแผลแห้ง และก้านตุ้มหูที่ใส่สามารถหมุนหรือดันไปด้านหน้าด้านหลังได้สะดวกไม่มีอาการเจ็บ ไม่มีเลือดหรือคราบอะไรเลย ไม่ปวด ไม่บวม ไม่แดง จึงหยุดทำความสะอาด แต่ไม่ได้เปลี่ยนตุ้มหู ไม่ได้กดทับหรือให้หูเปียกน้ำ- หลังจากหยุดทำความสะอาด 2-3 วัน ลองดันตุ้มหู(เฉพาะ3รูที่ติ่งหู)แล้วลองกดดูรู้สึกปวดนิดๆ จึงกลับมาทำความสะอาดด้วยวิธีเดิม ตอนใช้สำลีก้านเช็ดที่ก้านตุ้มหูมีคราบเหลืองๆนิดหน่อย(น้อยกว่าตอนที่ทำความสะอาดแรกๆมากๆ)อยากสอบถามว่า ในกรณีนี้ควรทำความสะอาดถึงเมื่อไหร่ ที่จะมั่นใจว่าแผลหายสนิทไม่กลับมามีคราบหรืออาการปวดบวมอื่นๆ หรือควรทำไปเรื่อยๆจนครบ6สัปดาห์ตามระยะเวลาที่แผลเจาะหูจะหาย และในกรณีนี้ควรซื้อยาฆ่าเชื้อที่เภสัชมากินต่อหรือควรเว้นระยะหยุดกินยาไปก่อน
สวัสดีค่ะ การเจาะหูเป็นหัตการชนิดที่ทำให้เกิดแผลเปิดที่ผิวหนัง การดูแลจึงต้องทำเหมือนกับการดูแลแผลทั่วไปเปิด คือต้องระวังการโดนน้ำในช่วง 1-2 วันแรก ควรทำแผลทุกวันโดยใช้แอลกอฮอล์หรือเบตาดีนเช็ดรอบๆ ใช้สำลีชุบน้ำเกลือทางการแพทย์เช็ดบริเวณแผลประมาณ 3-7 วัน หรือจนกว่าแผลจะแห้งสนิท ไม่มีสารคัดหลั่งใดๆออกมา ซึ่งอย่างที่เล่ามานั้นก็น่าจะเหมาะสมแล้วจริงๆแล้วควรเจาะหูบริเวณผิวหนังไม่ใช่กระดูกอ่อนค่ะ การเจาะหูบริเวณกระดูกอ่อนอาจทำให้มีกระดูกอ่อนอักเสบหรือผิดรูปตามมาได้ และการหายของแผลก็อาจจะหายช้ากว่าการเจาะตามผิวหนังปกติดังนั้นควรทำแผลเลย 7 วันขึ้นไป หรือจนกว่าแผลจะแห้งสนิท ไม่มีคราบเหลืองๆไหลออกมาอีก อาจจะไม่ต้องถึง 6 สัปดาห์ก็ได้ หากในระหว่างนั้นแผลแห้งสนิทดี หากเริ่มกินยาฆ่าเชื้อไปแล้วก็ควรกินให้ครบเพื่อป้องกันการดื้อยาของเชื้อ สังเกตอาการแผลที่เจาะมาก หากแผลปวดบวม เจ็บมากขึ้น มีเลือดหรือหนองไหลจากแผลมากขึ้นเรื่อยๆ อาจบ่งบอกถึงการติดเชื้อที่แผล ให้กลับไปพบแพทย์